google/wiki40b huggingface dataset:
Maamme

História

Hudbu zložil nemecký prisťahovalec Fredrik Pacius, pôvodne švédsky text hymny napísal Johan Ludvig Runeberg. Po prvýkrát zaznela 13. mája roku 1848. Pôvodná báseň, napísaná v roku 1846 a uverejnená v roku 1848, mala 11 strof a tvorila prológ ku rozsiahlemu veršovanému cyklu Fänrik Ståhls Sägner ("Príbehy práporčíka Stahla"), ktorý bol vrcholným dielom obdobia vlasteneckého romantizmu. Súčasný fínsky text sa síce obvykle pripisuje Paavovi Cajanderovi, ktorého preklad Príbehov práporčíka Stahla vyšiel v roku 1889, no v skutočnosti pochádza už z prekladu Juliusa Krohna z roku 1867.
Príbehy práporčíka Stahla zožali veľký úspech v celej Škandinávii. Až do príchodu nezávislosti Fínska v rokoch 1917–1918, odkedy bola pieseň už výlučne rozpoznávaná v spojitosti s Fínskom, sa Paciova melódia a Runebergov text často spievali aj v Dánsku, Nórsku a Švédsku. Zaujímavé je, že v pôvodnom švédskom texte nie je jediná zmienka o Fínsku (s výnimkou veršov 4 a 10, ktoré sa spievajú zriedka), iba o krajine na severe, no text vo fínčine sa už zjavne vzťahuje k Fínsku. Tematika básne je navyše nápadne podobná tematike národnej hymny Švédska s názvom Du gamla, Du fria ("Ty pradávna, Ty slobodná") a národnej hymny Nórska Ja, vi elsker dette landet ("Áno, milujeme túto zem").

Zaujímavosti

Niektorí Fíni namiesto Maamme navrhovali za národnú hymnu Fínska skladbu Finlandia od skladateľa Jeana Sibelia, s textom od Fína V. A. Koskenniemiho a Švéda Joela Rundta. Sú aj takí, ktorí jednoducho preferujú Finlandiu ako hudobné dielo, hoci kritika ju pokladá za náročnú na spev.
Povráva sa, že Pacius zložil melódiu len za pätnásť minút, netušiac, že by sa mohla stať pre fínsky národ natoľko dôležitou.
Melódia hymny Maamme sa podobá nemeckej pijackej piesni Papst und Sultan (“Pápež a sultán”). Mnohí veria, že Fredrik Pacius, či už zámerne alebo nie, z nej skopíroval časti melódie. Ďalšia fínska vlastenecká pieseň, Sotilaspoika (“Chlapec-vojak”), zložená Paciom, obsahuje takisto podobné prvky ako Papst und Sultan.
Melódiu hymny Maamme používa ako národnú hymnu s podobne zameraným textom aj Estónsko. Nesie názov Mu isamaa, mu õnn ja rõõm (“Moja otčina, moje šťastie a radosť”). Je tiež považovaná za národnú hymnu Livónska, s názvom Min izāmō, min sindimō (“Moja otčina, moja vlasť”).
La Pouëze

Poloha

Obec má rozlohu 22,15 km². Najvyšší bod je položený 97 m n. m. a najnižší bod 51 m n. m.

Obyvateľstvo

Počet obyvateľov obce je 1 844 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Rémy-la-Varenne

Poloha

Obec má rozlohu 15,67 km². Najvyšší bod je položený 77 m n. m. a najnižší bod 18 m n. m.

Obyvateľstvo

Počet obyvateľov obce je 987 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nouvoitou

Poloha

Obec má rozlohu 18,93 km². Najvyšší bod je položený 75 m n. m. a najnižší bod 22 m n. m.

Obyvateľstvo

Počet obyvateľov obce je 2 929 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milpoš

Pôvod názvu obce

Prvotná osada dostala pomenovanie od prác, ktoré tu vykonávali naši predkovia. Išlo o novinku. Okrem pastierstva a poľnohospodárstva sa totiž venovanie páleniu dreveného uhlia. To malo rôzne použitie. Raz slúžilo na pušný prach, inokedy ako vsádzka do taviacich pecí a pod. Dobre vypáliť drevené uhlie bolo umenie. Skládka dreva sa musela usporiadať tak, aby sa drevo vypálilo čo najlepšie. Práve spomínaná "skládka dreva" sa volala miľa. V procese pálenia bola oblepená blatom s lístím, so starým uhlím a popolom z predošlého pálenia. Tento obal sa nazýval pošom. Spojením týchto dvoch slov (miľa a poš) vznikol názov osady MIĽPOŠ.
Palisse

Poloha

Obec má rozlohu 32,89 km². Najvyšší bod je položený 706 m n. m. a najnižší bod 511 m n. m.

Obyvateľstvo

Počet obyvateľov obce je 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barónka Lili

Barónka Lili (Lili bárónő) je opereta, ktorú zložil Jenő Huszka. Premiéra sa konala 7. marca 1919 vo Városi színház v Budapešti. Libreto napísal Ferenc Martos, ktorý v tom čase žil vo Švajčiarsku a s Huszkom sa stýkal len písomne. Opereta patrí k najväčším úspechom autora, aj keď jej cesta ku sláve počas búrlivých povojnových politických udalostí v Maďarsku nebola práve jednoduchá.
Opereta bola sfilmovaná v roku 1943 pod názvom Zenélő Malom (režisér: István Lázár). Dej operety výrazne prepracovali pre tento film Albert Harasztos a Emil M. Szuchy.

I. dejstvo

Barón Malomszegi kúpi majetok skrachovanej rodiny grófa Illésházyho. Gróf sa práve balí keď prichádzajú noví majitelia a Illésházyho považujú za komorníka. Keďže sa Illésházymu páči mladá slečna Lili (dcéra nového majiteľa), rozhodne sa hrať komorníka.

II. dejstvo

Illésházy si získa taký rešpekt u nových majiteľov, že sa stane v podstate riaditeľom celého majetku a považujú ho skôr za partnera, ako za zamestnanca. Keď však príde Illésházyho stará láska Klarisa, rozhodne sa z pomsty Illésházyho prezradiť a naznačiť, že jeho zámerom bolo Lili zviesť. Illésházy odchádza a Lili sa zasnúbi s Frédim, ktorý mal o ňu už dlhší čas záujem.

III. dejstvo

Konajú sa konské dostihy. Favoritom je Tündér z Lilinej stajne. Jeho jazdec, barón Stanci však preteky zmešká. V poslednej chvíli ho zastúpi Illésházy a vyhrá súťaž. Po pretekoch sa mu podarí presvedčiť Lili o svojich vážnych úmysloch a dajú sa opäť dokopy. Odmietnutý Fredi odchádza s Klarisou.
La Frette (Isère)

Poloha

Obec má rozlohu 11,8 km². Najvyšší bod je položený 669 m n. m. a najnižší bod 407 m n. m.

Obyvateľstvo

Počet obyvateľov obce je 1 069 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iónske more

Iónske more je časť Stredozemného mora medzi Balkánskym polostrovom a Apeninským polostrovom. Plocha 169 000 km², max. hĺbka 5 121 m.
Jeho hranice tvorí na severe Jadranské more oddelené Otrantským prielivom, na západe pobrežie Talianska vrátane Salenta, Kalábrie a Sicílie. Medzi Sicíliou a Talianskom spája Messinský prieliv Iónske more s Tyrrhenským morom.
Na východe tvorí hranicu juhozápadné pobrežie Albánska a veľké množstvo gréckych ostrovov, ako napr. Ithaki, Lefkada, Kefalonia, Korfu a Zakynthos, spoločne nazývaných aj Iónske ostrovy.
Oblasť Iónskeho mora patrí medzi oblasti so zvýšenou seizmickou aktivitou.
Michal Chovan

Klubový hokej

Je odchovancom HKm Zvolen. V slovenskej extralige sa po prvýkrát objavil v sezóne 2005/06. Za Zvolen v nej odohral len 7 zápasov. V nasledujúcej sezóne odohral za klub 16 zápasov ale zaznamenal len 2 body, a tak prestúpil do HC 07 Detva kde odohral 4 zápasy. V ďalšej sezóne opäť hral za HKm Zvolen, odohral 44 zápasov a získal 3 body. V sezóne 2008/09 sa získal stále miesto v základnej zostave HKm Zvolen, ktorý končil v semifinále. Odohral v základnej časti 53 zápasov a nazbieral 44 bodov, v play-off odohral 12 zápasov a nazbieral 13 bodov.
Hyacint (rod)

Hyacint (Hyacinthus L.) je rod jednoklíčnolistových rastlín z čelade hyacintovité (Hyacinthaceae). Niektorí autori zaraďujú rod hyacint do čelade ľaliovité v širšom zmysle (Liliaceae s.l.). Niektoré druhy sú niekedy zaraďované do príbuzného rodu Hyacinthella.
Všepoľská mládež

Všepoľská mládež, po poľsky Młodzież Wszechpolska [muoďžež všechpolska], skratka MW, je poľská organizácia mladých, ktorá je charakteristická nacionalistickou a krajne katolíckou rétorikou. Vo svojom programe deklaruje, že jej cieľom je výchova mládeže v katolíckom a národnom duchu. Úzko spolupracuje s poľskou politickou stranou Ligou poľských rodín a často je považovaná za jej mládežnícku organizáciu a dokonca aj úderku.
Tretia ideová deklarácia z roku 1989 hovorí okrem iného o tom, že „národ je najvyššou dočasnou hodnotou. Prvou po Bohu láska patrí Vlasti a prvou po Bohu služba patrí vlastnému národu“. V rovnakom dokumente sa ohradzuje proti „doktrínam, ktoré hlásajú svojvôľu, liberalizmus, tolerancionizmus a relativizmus“.

História

Všepoľská mládež vznikla v roku 1922, a 2. decembra 1989 bola obnovená z iniciatívy Romana Giertycha (v súčasnosti predseda LPR). Od roku 2001 organizácia spolupracuje s LPR.
Už v medzivojnových rokoch organizácia presadzovala ekonomický bojkot Židov a obmedzenie ich prístupu k vyššiemu vzdelaniu, v čase 2. svetovej vojny však odmietala nacistickú politiku a jej členovia bojovali v radoch Zemskej armády. Štruktúry organizácie boli v konšpirácii obnovené v rokoch 1943/1944 a rozbité komunistickými orgánmi v rokoch 1946/1947.
V súčasnosti organizácia deklaruje ako svoj cieľ výchovu mládeže v duchu národných a katolíckych hodnôt, nie politickú činnosť, ktorú však môžu vykonávať jednotliví členovia, ale nie v mene organizácie. Na kandidátkach LPR do parlamentných volieb v roku 2005 však Roman Giertych nahradil celý rad členov strany LPR práve členmi Všepoľskej mládeže, a to aj napriek protestom lokálnych organizácii strany a ďalšími členmi vedenia LPR.

Kritika

Všepoľská mládež bola kritizovaná za to, že sa jej predstavitelia mnohonásobne angažovali v ideologických akciách s použitím násilia. Ako príklad možno uviesť akcie členov MW počas takzvaných Pochodov rovnosti (Parada Równości, ktoré organizovali organizácie homosexuálov a ktoré mali poukazovať na netoleranciu a nerovnoprávnosť osôb patriacich k sexuálnym menšinám) v júni 2005. Poľský bulvárny denník Fakt na jeseň 2005 zverejnil niekoľko rokov staré snímky zo stretnutia, kde vtedajší členovia MW (a nietorí z nich neskôr vysoko postavení členovia LPR) hajlovali (obvinení sa hájili tým, že zdvihnutou rukou si len objednávali ďalšie pivo).
The Division Bell

Téma albumu

Napriek tomu, že album nemôžeme nazvať koncepčným existuje medzi jednotlivými skladbami albumu istá hudobná spojitosť vo forme a téme. Album The Division Bell je prezentovaný ako protiklad k albumu The Wall. Album The Wall je o izolácii jednotlivca voči spoločnosti, album The Division Bell je o udržiavaní kontaktu s ľudstvom. Na druhej strane sa dá pripustiť, že témy vlastne nadväzujú alebo sú vzajomne variabilné.
Skladby ako „What Do You Want from Me“, „A Great Day for Freedom“ a „Take It Back“ sú predovšetkým zamerané na problémy komunikácie vo vzťahoch, zatiaľ čo skladba „Keep Talking“ je viac o dôležitosti udržiavania dialógu a nebezpečí z vytvárania podmienok pre izolovanie jednotlivca. „Poles Apart“ sa javí ako opis roztrieštenia rodinných alebo priateľských vzťahov.
Autorkou textov väčšiny skladieb na tomto albume je súčasná manželka Davida Gilmoura, Polly Samson.
Aj keď by sa dali niektoré skladby interpretovať ako osobné vyjadrenia k vzťahom medzi členmi skupiny Pink Floyd, špeciálne medzi Watersom a Gilmourom, David popiera, že by inšpiráciou albumu bola táto téma.

Obal albumu

Obal je dielom dlhodobého spolupracovníka a autora väčšiny obalov albumov skupiny Storma Thorgersona. Zobrazuje skulptúry dvoch oceľových hláv, vysokých vyše troch metrov a vážiacich po 1 500 kg. Boli položené v poli v Cambridgeshire a fotografované za rôzneho počasia, pod rôznymi osvetleniami vyše dvoch týždňov. Niekde sú aj vizuálne efekty ako osvetlenia medzi nimi, v pozadí s katedrálou Ely, alebo svetlá z automobilov na stĺpoch, ktoré svietia medzi ústami skulptúr.
V tých dobách šiel chýr, že skulptúry boli vysoké viac ako 20 metrov, nie je to pravda. Tieto skulptúry sú teraz v Rock and Roll Hall of Fame v Clevelande, Ohio. Fotografie na obaloch vydávaných albumov sú rozdielne v závislosti od vydavateľa a hudobného formátu.
Na obale albumu je Brailovým písmom napísané „Pink Floyd“.
Na vydanie albumu na magnetofónových kazetách a pre ilustráciu koncertných brožúr boli vytvorené aj ďalšie fotografie, tentoraz kamenných skulptúr.
Morton (Vienne)

Poloha

Obec má rozlohu 7,99 km². Najvyšší bod je položený 49 m n. m. a najnižší bod 31 m n. m.

Obyvateľstvo

Počet obyvateľov obce je 366 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rael

Druhé stretnutie

Rael udáva, že 7. októbra 1975 navštívil aj planétu mimozemšťanov, kam ho prepravili lietajúcim tanierom, a strávil vo vesmírnych diaľavách 1 deň. Udáva, že na tej planéte stretol všetkých prorokov (pozri vyššie), a prijal ďalšie Posolstvo pre ľudstvo. Rael tvrdí, že cieľom ľudstva je dostatočne sa vyvinúť, aby mohlo byť prijaté do intergalaktickej federácie civilizácií, kde sa môže dostať iba ak na Zemi zavládne múdrosť, láska a všeobecný mier. Zároveň má ľudstvo podľa Raela aj ďalší cieľ, a to vedecky stvoriť iný život na iných planétach niekde vo vesmíre. Rael tiež hovorí o tom, že čoskoro naša pozemská veda dosiahne takú úroveň, že si budeme vedieť predĺžiť svoj život pomocou techník klonovania a génového inžinierstva, v spločnosti kde sa nebude musieť vôbec pracovať, kde všetko bude robotizované, a kde bude prekvitať láska, šťastie, zdravie, večnosť, a kde sa ľudia budú venovať športom, umeniu, a jeden druhému.
Hauviné

Poloha

Obec má rozlohu 14,55 km². Najvyšší bod je položený 159 m n. m. a najnižší bod 103 m n. m.

Obyvateľstvo

Počet obyvateľov obce je 300 obyvateľov (2009).
Graf vývoja obyvateľstva:
Zdroje: INSEE
Montauriol (Tarn)

Polohopis

Montauriol má rozlohu 5,3 km². Najvyšší bod je položený 606 m n. m. a najnižší bod 418 m n. m.

Obyvateľstvo

Montauriol má 55 obyvateľov (2009).
Graf vývoja obyvateľstva:
Zdroje: INSEE
Jakubany

Dejiny

V roku 1322 sa spomína po prvýkrát obec pod názvom Stephanishau, v roku 1408 sa v  starých dokumentoch dochovali názvy Alsoyacabwagasa, Alsowiacobuagasa a Felsewiacobuagasa , v roku 1497 sa po prvýkrát objavuje známejšie meno Jakubiany. V roku 1808 sa obec spomína s viacerými variantmi názvu, a to  Jakubany, Jakubiany, Jakubján, Jakabfalva, Jakobau či Jakobsau, roku 
1863 sú známe už len mená Jakabfalva  a Jakubján, roku 1892 sa objavuje názov Szepesjakabfalva, v roku 1920 sa navrátilo k názvu z roku 1497, teda Jakubiany a od roku 1948 sa názov ustálil v podobe Jakubany, v maďarčine Jakabfalva alebo Szépesjakabfalva a v nemčine Jakobsau. V Uhorskom administratívnom členení sa obec začleňovala do Spišskej župy, po zániku monarchie a zrušení starého členenia Habsburskej ríše patrila obec v rokoch 1923 – 1928 do Podtatranskej župy, v rokoch 1940 – 1945 do Tatranskej a od roku 1968 je začlenená do okresu Stará Ľubovňa, v rokoch 1960 – 1968 patrila do okresu Poprad.
Celkom iný je gréckokatolícky chrám (cerkev) v Jakubanoch, ktorý postavili v secesnom štýle v rokoch 1904 až 1911, rovnaký chrám stojí len v maďarskom Debrecíne. Interiér cerkvi, ale aj zvonica so 120 schodami vás istotne nenechajú ľahostajnými.
Saint-Pardoux-Morterolles

Poloha

Obec má rozlohu 36,5 km². Najvyšší bod je položený 798 m n. m. a najnižší bod 467 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belmont-lès-Darney

Poloha

Obec má rozlohu 3,99 km². Najvyšší bod je položený 360 m n. m. a najnižší bod 267 m n. m.

Obyvateľstvo

Počet obyvateľov obce je 120 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chamery

Poloha

Obec má rozlohu 5,27 km². Najvyšší bod je položený 268 m n. m. a najnižší bod 114 m n. m.

Obyvateľstvo

Počet obyvateľov obce je 386 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Velká skála (prírodná rezervácia, okres Třebíč)

Ochrana

Dôvodom ochrany je zachovanie a ochrana zvyškov reliktných borín, teplomilných dúbrav a sprievodných xerothermných spoločenstiev, prudko sa striedajúcich so spoločenstvami tienistých skalných roklín. V území je bohatý výskyt vzácnych i chránených druhov rastlín a živočíchov. Územie bolo zaradené do regionálneho biocentra č. 228 Údolie Jihlavy a je súčasťou nadregionálneho biokoridoru.
Štátna filharmónia Košice

História

Bola založená v roku 1968. Jej sídlom sú Košice. Prvý koncert novovzniknutého telesa sa uskutočnil v apríli 1969 pod vedením vtedajšieho šéfdirigenta Bystríka Režuchu. V krátkom čase ŠfK dosiahla uznanie odborníkov i verejnosti a stala sa jedným z popredných reprezentantov slovenského interpretačného umenia doma i v zahraničí. Takmer 90 členov orchestra tvoria profesionálni hudobníci - absolventi konzervatórií a známych hudobných škôl. ŠfK zaznamenala výrazné úspechy na koncertných pódiách mnohých európskych krajín, ale i vo významných mestách Ázie. Koncertovala na medzinárodných hudobných festivaloch a v dôležitých kultúrnych centrách, napríklad Viedeň, Salzburg, Berlín, Budapešť, Praha, Antverpy, Lisabon, Barcelona, Atény, Remeš, Hongkong, Luxemburg, New York. V roku 1994 absolvovala takmer mesačné turné po USA, kde sa ŠfK predstavila ako prvý slovenský symfonický orchester na americkom kontinente.

Súčasnosť

ŠfK prezentuje svoje umenie okrem aktívnej koncertnej činnosti prostredníctvom nahrávok pre rozhlas, televízne a gramofónové spoločnosti (vyše 130 CD). Nahrávky pre edície Naxos, Marco Polo a iné, predstavujú často unikáty - prvé nahrávky ojedinele počuteľných diel L. Spohra, J. Raffa, A. Rubinsteina, W. Furtwänglera, E. Waldteufela, F. von Suppého. Spolu s kompletom orchestrálnych skladieb J. Straussa ml. a ďalšími nahrávkami sa výrazne presadzajú na zahraničných trhoch. Orchester spolupracoval s mnohými svetoznámymi umelcami: Igor Oistrach, Gidon Kremer, Dietrich Fischer-Dieskau, Ivan Moravec, Josef Suk starší, Sergej Kopčák, Peter Mikuláš, Peter Dvorský, Viktor Fedotov, Valerij Gergiev, Emin Chačaturjan, Natan Rachlin, Thomas Sanderling, Alexander Rahbari, Tadeusz Strugala, Jiří Bělohlávek, Libor Pešek, Václav Smetáček, Ľudovít Rajter, Ladislav Slovák, Ondrej Lenárd, Bystrík Režucha a ďalší. V máji 1998 ŠfK vystúpila na veľkolepom koncerte s Lucianom Pavarottim. Repertoárové spektrum orchestra obsahuje všetky frekventované diela od baroka po hudbu 20. storočia.
Od roku 1991 je Štátna filharmónia Košice, ako jediný orchester na Slovensku, hlavným organizátorom dvoch medzinárodných festivalov - Košická hudobná jar a Medzinárodný organový festival a od roku 2003 aj Festivalu súčasného umenia.
Monster (pieseň)

O piesni

„Monster“ je dance-popovo synthpopová pieseň. Text piesne vyjadruje strach z lásky a pripútanosti vo vzťahu. Speváčka sa vyjadrila, že k napísaniu piesne ju priviedla jej túžba mať stabilný vzťah.

Recenzie

Skladba mala zväčša pozitívne recenzie od kritikov, ktorí ocenili jej hudobné usporiadanie a často ju hodnotili ako jednu z najlepších z albumu, zatiaľ čo iným sa nepáčil text.
Plánované rodičovstvo

Plánované rodičovstvo je stratégia partnerského páru či ženy v tomto páre, ktorá má viesť k obmedzeniu roly náhody pri otehotnení a k plánovaniu, regulácii a kontrole tehotenstva, predovšetkým čo do množstva narodených potomkov a veku, v ktorom žena otehotnie. Antonín Pařízek v Knihe o tehotenstve a dieťati rozlišuje plánované rodičovstvo pozitívne (rodič plánuje počet svojich detí, dobu ich narodenia a aktívne pracuje na otehotnení) a negatívne (snaha zabrániť otehotneniu) - druhá podoba splýva s pojmom antikoncepcie.
Rennes-en-Grenouilles

Poloha

Obec má rozlohu 7,86 km². Najvyšší bod je položený 210 m n. m. a najnižší bod 110 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bunková blana

Bunková blana je bunková membrána, plazmatická membrána - lamelárna štruktúra ohraničujúca cytoplazmu bunky voči okoliu. Plní stavebnú funkciu, zúčastňuje sa na riadení selektívneho prestupu látok z okolia do bunky a naopak, pomocou mebránových receptorov sa podieľa na získavaní údajov o okolitom prostredí bunky, zmenou priepustnosti sa zúcastňuje na riadení bunkového metabolizmu. Bunková mebrána ohraničuje okrem cytoplazmy aj niektoré bunkové štruktúry.
Villeneuve-Renneville-Chevigny

Poloha

Obec má rozlohu 17,17 km². Najvyšší bod je položený 131 m n. m. a najnižší bod 90 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viliam Rozboril

Ocenenia

V roku 2006 získal v diváckej ankete TV Markíza ocenenie Absolútny Tom.
Poľské kráľovstvo (1385 – 1569)

Okolnosti vzniku

Spojenie Poľska a Litvy, posledného pohanského štátu v Európe, pomohlo zažehnať dilemu, ktorá nastala v Poľsku po skončení vlády Piastovcov v roku 1370. V tom čase sa vláda Litvy vznášala na veľkú časť dnešného Bieloruska a Ukrajiny. Vytvorenie zväzku sa udialo aj napriek nevraživosti medzi štátmi, ktoré si uvedomili, že čelia spoločným nepriateľom (predovšetkým ním bol rád nemeckých rytierov). Krewská únia bola založená na manželstve Hedvigy I. (Jadwigy) s Jogailom, ktorý sa stal poľským kráľom ako Vladislav II.. Na oplátku nový kráľ súhlasil s pokresťančením Litvy a jej pripojením k Poľskému kráľovstvu.
Z vojenského hľadiska Poľsku bola zaistená ochrana pred Mongolmi, kým Litve pred nemeckými rytiermi.

Dejiny

Poľsko-litovský zväzok mal veľký vplyv na dejinný vývoj celej východnej Európy. Tento zväzok pretrval viac než 400 rokov (v roku 1569 ho upravila lublinská únia), počas väčšiny tejto doby bol štát jedným z najvplyvnejších v Európe. 
Výhoda spojenia sa ukázala už v roku 1410, keď porazili v bitke pri Grunwalde rád nemeckých rytierov a konečne nad nimi získali prevahu. Jagelovci ďalej rozširovali svoje dŕžavy a získali korunu českú a uhorskú. Tento veľký spojenecký celok zanikol až po bitke pri Moháči, v ktorej zahynul Ľudovít II. Jagelovský a vymrela tak uhorsko-česká vetva jagelovskej dynastie.
Tanneron

Poloha

Obec má rozlohu 52,78 km². Najvyšší bod je položený 516 m n. m. a najnižší bod 11 m n. m.

Obyvateľstvo

Počet obyvateľov obce je 1 471 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Daxner

Igor Daxner de Tótzabar (* 26. september 1893, Tisovec – † 18. apríl 1960, Bratislava) bol  právnik, sudca a protifašistický bojovník zemianskeho pôvodu.

Životopis

Ľud. školu navštevoval v Tisovci, do roku 1929 študoval na Právnickej fakulte UK v Bratislave, JUDr. Pracovník hlavného súdu v Bratislave, generálnej prokuratúry v Brne, vrchný radca Najvyššieho súdu v Brne, Bratislave a v Prahe. Počas 1. svet. vojny sa dostal do ruského zajatia. Pridal sa k čs. legionárom, kde pôsobil ako komisár. Účastník protifašistického odboja a SNP. Počas SNP príslušník 1. čs. armády na Slov., do októbra 1944 v hodnosti mjr. vedúci politickopropagačného odd. jej Veliteľstva v Banskej Bystrici. Zodpovedný za vydávanie armádneho denníka Bojovník. Po prechode SNP do hôr spravodajský dôstojník, od apríla 1945 príslušník 1. čs. armádneho zboru v ZSSR. Po oslobodení ako predseda retribučneho Národného súdu viedol 1946 – 1947 spolitizovaný proces proti exponentom Slovenského štátu. Je zodpovedný za desiatky vynesených trestov smrti a stovky odsúdených na dlhé roky v komunistických žalároch. Igor Daxner si napokon vzal život povrazom na 13. výročie popravy prezidenta J. Tisu.
Montberthault

Poloha

Obec má rozlohu 12,12 km². Najvyšší bod je položený 347 m n. m. a najnižší bod 242 m n. m.

Obyvateľstvo

Počet obyvateľov obce je 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nulová paradigma frazémy

Nulová paradigma frazémy je nemennosť tvaru frazémy pri jej zapájaní do kontextu, neexistencia paradigmatických foriem, napr. o milých päť, z reči do reči, na sto percent, chtiac-nechtiac. Porov. petrifikovanosť frazémy
Melay (Saône-et-Loire)

Poloha

Obec má rozlohu 36,5 km². Najvyšší bod je položený 353 m n. m. a najnižší bod 245 m n. m.

Obyvateľstvo

Počet obyvateľov obce je 902 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lalanne (Hautes-Pyrénées)

Poloha

Obec má rozlohu 6,56 km². Najvyšší bod je položený 416 m n. m. a najnižší bod 292 m n. m.

Obyvateľstvo

Počet obyvateľov obce je 89 (2011).
Nasledujúci graf zobrazuje vývoj počtu obyvateľov v obci.
Zdroje: INSEE